BGRIM บวก 3% รับ Q1/61 จ่ายไฟเข้าระบบเพิ่ม 133 MW
BGRIM บวก 3% รับ Q1/61 จ่ายไฟเข้าระบบเพิ่ม 133 MW ล่าสุด ณ เวลา 11.18 น. ราคาอยู่ที่ 29.75 บาท เพิ่มขึ้น 1 บาท หรือ 3.48% สูงสุดที่ระดับ 30.25 บาท ต่ำสุดที่ระดับ 29.50 บาท ด้วยมูลค่าการซื้อขาย 417.19 ล้านบาท
3 ม.ค. 2561

ผู้สื่อข่าวรายงานว่า ราคาหุ้น บริษัท บี.กริม เพาเวอร์ จำกัด (มหาชน) หรือ BGRIM ณ เวลา 11.18 น. ราคาอยู่ที่ 29.75 บาท เพิ่มขึ้น 1 บาท หรือ 3.48% สูงสุดที่ระดับ 30.25 บาท ต่ำสุดที่ระดับ 29.50 บาท ด้วยมูลค่าการซื้อขาย 417.19 ล้านบาท

ด้านนักวิเคราะห์บริษัทหลักทรัพย์ เอเชีย เวลท์ จำกัด ระบุว่า กำหนดคำแนะนำ “ซื้อ” หุ้น BGRIM โดยปรับเพิ่มราคาเป้าหมายเป็น 33 บาทต่อหุ้น จากเดิมอยู่ที่ 28 บาทต่อหุ้น และเลือก BGRIM เป็น Top Pick ของกลุ่มโรงไฟฟ้า เนื่องจากโรงไฟฟ้าประเภท SPP และ VSPP ในอนาคตจะมีโอกาสขยายตัวได้เพิ่มมากกว่าโรงไฟฟ้าประเภท IPP ซึ่งสอดคล้องกับกลยุทธ์การดำเนินธุรกิจของบริษัท
สำหรับผลการดำเนินงานปี 2561 คาดว่าจะมีกำไรสุทธิ 2,271 ล้านบาท เพิ่มขึ้น 64% จากงวดปี 2560 ที่คาดว่าจะมีกำไรสุทธิ 1,385 ล้านบาท และจะมีรายได้จำนวน 29,462 ล้านบาท เพิ่มขึ้น 6% จากงวดปี 2560 ที่คาดว่าจะมีรายได้ 27,747 ล้านบาท
อีกทั้ง BGRIM ได้เตรียมงบลงทุนต่อปีไว้ประมาณ 10,000 ล้านบาท ในการเข้าลงทุนโครงการพลังงานไฟฟ้า โดยตั้งเป้าหมายว่าจะมีกำลังการผลิตไฟฟ้าติดตั้งไม่ต่ำกว่า 2,482 เมกะวัตต์ (MW) ภายในปี 2565 ซึ่งปี 2561 บริษัทจะมีโรงไฟฟ้าที่จ่ายไฟฟ้าเข้าสู่ระบบอีกไม่ต่ำกว่า 450 MW แบ่งเป็นโรงไฟฟ้าประเภท SPP และโรงไฟฟ้าพลังงานทดแทน ได้แก่ โรงไฟฟ้าบริษัท อมตะ บี.กริม เพาเวอร์ (ระยอง) 3 จำกัด มีกำลังการผลิตไฟฟ้า 133 MW จะจ่ายไฟฟ้าเข้าระบบวันที่ 1 ก.พ. 2561
 